Giichi Tanaka
Giichi Tanaka var en japansk general og politiker, der var premierminister fra 1927 til 1929.
Tanaka blev hærminister i 1918. I 1925 blev han leder af partiet Seiyukai. Som premierminister bekæmpede han kommunister og socialister under henvisning til "loven om fredens bevarelse". Tanaka førte en aggressiv politik over for Kina med særlig interesse for Manchuriet, men da han mistede kontrollen over sine officerer der, måtte han træde tilbage.